
Tämä muistelma kertoo Jukan elämänkaaren tapahtumia, välähdyksiä ja tarinoita syntymästä 1955 vuoteen 2023, eläkkeelle siirtymiseen asti, ja sen jälkeistä eläkeaikaa. Tarinat, joita kuvaan tapahtunut vuosien varrella Nokialla, jossa olen syntynyt, sekä Lahdessa, mihin elämä ja työ on minut vienyt. Tapahtumat ovat muistikuvia lapsuudesta aikuiselämään, tukena kuvat, sukulaisten, ystävien, kavereiden ja työelämässä olleiden henkilöiden haastattelut sekä Suomilammin sukuyhdistyksen Keskinäisen Kehumisen Kerho ry:n kirjallinen ja dvd materiaalit, ja muu ulkopuolinen info, joka liittyy minun elämänkaareeni syntymästä eläkkeelle siirtymiseen asti. Ajatus elämäkerta kirjan kirjoittamiseen syntyi vuonna 2023, kun jäin vanhuus eläkkeelle. Aivosolut aktivoituivat, eletyn elämän muisteluun. Kerron myös, miten eläkkeellä olo on muuttanut minua ja mitä suunnitelmia se on tuonut elämäntapaani, kun työelämä on ohi.

Äiti Raili, Isä Arvo. Minä ja Pauli.













SYNTYMÄ NOKIALLA.


Äitini oli raskaana. Oli vuosi 1955 ja kaunis heinäkuun päivä, nimipäivää vietti Jaakko. Tästä päivästä sanotaan, että Jaakko heittää kylmän kiven veteen ja uimavedet kylmenevät. Tästä päivästä tuli myös merkittävä päivä äidilleni, sillä hän sai toisen lapsen. Äitini oli Nokian kumitehtaalla töissä.


Tuli synnyttämisen aika. Nokialla oli sairaala, jossa oli synnytysosasto.

Äitini oli kumitehtaalla viimeiseen asti töissä, ja lähtö tuli synnyttämään sairaalaan, joka oli kilometrin päässä äidin työpaikasta. Saavuin maailmaan 25. heinäkuuta klo 11.10. Kerrotaan, että äitini lähti synnytyksen jälkeen takaisin töihin jalkineosastolle kumitehtaalle. Silloin ei tunnettu äitiyslomia eikä muita etuuksia perheissä.

Minä vauvana.

Pauli hoitohommissa.





Elämäni alku oli heikko, olin useaan otteeseen sairaalassa. Äitini kävi ruokatunnilla katsomassa ja toi minulle makeisia ja leluja. Erityisesti muistan erään peltilelun, missä oli kaksi hevosta ja rattaat. Se oli kaikkein rakkain lelu, minkä sain. Sairastin useana vuonna keuhkokuumeen, niitä oli ainakin seitsemänä peräkkäisenä vuonna. Lapsena minulla todettiin synnynnäinen kaihi. Tämä johti siihen, että kaukonäkö oli heikko, ja näin ollen sain alakoulussa aina olla etupulpetissa. Nuoruusvuosina olin aika pahankurinen, ja naapurit sanoivat äidilleni, että selkäsaunan tuo poika tarvis. Äiti vei minut sisälle kuritettavaksi, mutta ei hän hennonut minua piiskata.


Olin myös ujo nuorena, tässä muisto siitä. Olin äitini kanssa housukaupoilla. Myyjä kysyi, mitä saisi olla. Olin äitini takana, ja äiti sanoi myyjälle, että tuolle pojalle pitäisi housut saada. Myyjä ihmetteli, että kelle pojalle, olin jo kaukana housukaupasta. Lähdin äidin tietämättä housukaupasta pois, kun niin paljon tilanne ujostutti. Äiti jäi noloon tilanteeseen, kun housujen ostosta ei tullut kauppoja.


Muita muistoja lapsuusajalta. Siskoni Jaanan kanssa oli raju leikki, jossa ympäri huoneita villisti mentiin. Jaana otti avuksi tuolin ja yritti sillä osua minuun Tein hyvän väistöliikkeen, ja tuoli osui keittiön ikkunaan, joka meni säpäleiksi. Äiti siitä meitä torui ja kysyi, miten tämä tapahtui. Jaanan vastaus oli, että tuoli vain siihen tipahti.


Toinen muisto eräästä lauantai illasta. Äiti oli saanut siivottua talon kaikki huoneet viikonloppuna. Oli saunailta, ja äidin tuoksuvat pullat olivat, tulleet uunista. Niitä nautittiin kylmän maidon kera. Saunajuomana meillä oli vaarinkaljaa, joka oli 2 litran ruskeassa pullossa. Saunajuomaa kaadettiin laseihin, ja ihmettelin, missä kaljan aromit ja vaahto ovat. Keksin keinon, miten vaahtoa saadaan: kaljapullon korkki kiinni, ja ravistin pulloa voimakkaasti, avasin korkin, ja vaahtoa tuli voimakkaasti pullosta keittiön kattoon, seinille ja muualle keittiöön. Siinä sitten äidin torut. Äiti aloitti viikonloppusiivouksen uudestaan kaljakommelluksen vuoksi.


Oltiin kirkossa, minä, äitini ja pikkuveli Markku. Kirkon toimituksessa oli vuorossa kolehdin keruu, pikkuveli huomasi kolehdin kerääjät, joilla oli pitkä varsi kolehtihaavissa. Markun toteamus oli, jiipin, nyt saadaan kahvia.










KOULUVUODET NOKIALLA.


Koska elämäni alku oli sairaalloinen, niin aloitin koulun vasta 8-vuotiaana Kankaantaan kansakoulussa vuonna 1963, opettajana iäkäs Signe Merilä. Viides ja kuudes luokka oli sitten Lauttalan kansakoulussa.


Eräs muisto Lauttalasta: Oppilailla oli välitunti, pukkitappelu oli kiva juttu, johon osallistuin. Putosin pukilta ja löin pääni maahan, aivotärähdys siitä tuli ja sairaalaan minut kiidätettiin. Minut tutkittiin ja lepäsin siellä muutaman päivän. Osa oppilaista tuli minua katsomaan suklaarasian kanssa. Tämä oli kiva huomionosoitus, kun onnettomuus minulle sattui.

Lauttalan kansakoulu.





Seuraavat kouluvuodet olivat seiska ja kasi, ne olivat niin sanotussa jatkokoulussa, kansalaiskoulussa. Koulu sijaitsi Nokian keskustassa. Jatko-opinnoissa opiskeltiin mm. kotitaloutta, puutöitä ja metallitöitä. Minun pääaineeni oli metallityö. Muistan erään harjoittelutyön metallityössä: tein pienen metallisen arkun, jossa kansi ei onnistunut. Jatkokoulussa päästiin työharjoitteluun. Pääsin Nokian peltityö -nimiseen firmaan, jonka tuotteita olivat eri metallirakenteet. Sain tehtäväksi maalata omakotitalon paloportaat. Sain mielestäni työn valmiiksi. Työnjohtaja tarkasti työni tulokset ja totesi, että pitäisi myös portaat alapuolelta maalata. Tästä mokasta alkoi minun maalarini urani, josta kerron myöhemmin.

Kansalaiskoulu (jatkokoulu).

Päästötodistus koulusta.











PERHE SUOMILAMMI NOKIALLA.


Minun perheeseeni kuuluivat isä ja äiti sekä kolme sisarusta. Isä Arvo (Tahvo) Äiti Raili (Sussoo), Pauli (Pate), Jaana (Likka), Markku (Rappa). itselläni oli kaksi lempinimeä (Julle ja Jussi) (lempinimet suluissa).







MEIDÄN PERHEEMME.


Arvo Nikolai, syntynyt 1932 Karvialla. Muutti äitinsä ja sisarustensa kanssa Harjavaltaa 1948. Isä Arvon himot heräsivät, kun äiti Raili tuli Harjavaltaa naapuritaloon piiaksi1951. Isä lähti ruotsiin vihkirahoja tienaamaan. Sillä aikaa setämies Sulo nappasi Railin ja heidän häitänsä vietettiin1952 Korven talossa Peräseinäjoella. Korven talo on äitini kototalo. Samana vuonna heille syntyi Pauli.




[image: ]

Äitini ja Sulon häät Peräseinäjoella 1952.





Isä palasi ruotsista 1954 ja palautti Railin itsellensä, ja siinä samassa tuli myös Pauli äidin ja Isän perheeseen.

Talon rakennusta 60-luvulla.

Omakotitalo vuonna 2023.





Asuimme Nokian Puolukkapolulla Mäkimaan talossa, talo oli niin sanottu paritalo. Meidän perheemme asui talon toisessa päässä ja isän veljet toisessa päässä. Isä ja äiti olivat hankkinut tontin Sammalpolulta. Sammalpolku on noin puolenkilometrin mittainen katu, joka päättyy toisesta päästä Aarnoin katuun ja toisesta päästä Puolukkapolkuun, jossa on t-risteys, ja risteyksestä johti pieni mäki alaspäin. T-risteyksen vieressä oli iso kivi, jota kutsuimme sokerikiveksi, lähialueen kylän kakarat leikkivät niin sanotun sokerikiven ympärillä. Tontti oli erittäin kallioinen ja kivinen, monet ihmiset ihmettelivät, voiko tuohon taloa ollenkaan rakentaa. Tontilla suoritettiin kallion räjäytystöitä, jotta suunniteltu talo siihen sopisi. Talon oli suunnitellut arkkitehti Veikko Autero. ja samoilla piirustuksilla oli myös tehty Sammalpolulle Mäkisen Maunon talo, joka oli peilikuva meidän talostamme. Mauno oli minun kaverini Tapsan isä. Kallion räjäytystöissä käytettiin suojana kumimattoja, autonrenkaita ja traktorin renkaita. Keksin kivan leikin traktorin renkaalla: pyöritin rengasta risteyksestä alaspäin. Se pyöri kivasti, ja jossain vaiheessa rengas kaatui ja kieleni jäi renkaan alle. Kielestä alkoi tulla hirveästi verta, kieleen laitettiin tuppo ja Antero vie minut kiireesti moottoripyörällä sairaalaan paikattavaksi. Koska tontti oli hyvin kivikkoinen, oli kyykäärmeille hyvät lymyämispaikat. Kyykäärmeet luikertelivat koloistaan talon piha-alueelle, missä siskoni leikki niiden kanssa, eikä käärmeitten vaarallisuudesta ollut mitään tietoa. Muutto uuteen taloon oli helppo juttu: tavaroita kannettiin läheisen metsikön läpi ja ihasteltiin uuden talon tiloja.

Aaroninkorven ilmakuva. Kotitalo merkitty.





Naapurina meillä oli Sugrenin vaari, joka oli meille kuin oma pappa, oltiin paljon tekemisessä. Naapurin taloon muutti Lehtosen perhe, ja meidän varapappamme sai muuttaa Sammalpolulla olevaan pienenpään mökkiin, jossa vierailtiin usein lapsena. Eräänä kertana, kun vaarin luona käytiin, meitä kakaroita pelotti, kun vaari esitteli Parabellum-pistoolia, en muista mistä se oli sen saanut.


Lehtosilla oli paljon lapsia, joista muistan nimeltä mm. Aimon (Aippe), Arjan (Pitsi), Arin (Johto) ja Arton (Artsi). Arin kanssa nuorena tehtiin paljon pieniä piloja. Ari oli minun kansakoulukaverini. Tien toisella puolella meitä vastapäätä oli Vännin talo, ja Vännin talon yläkerrassa asui Ahon perhe, Sirkka, Paavo ja poika Tapio, Sirkka oli Vännin tyttäriä. Tapio oli minun alakoulukaverini, ja aamuisin lähdimme Tapsan kotoa yhdessä koulumatkalle. Muistan kun Sirkka meille usein paistoi kanamunia ja sain siellä hyvän aamupalan, ennen kuin lähdimme koulutielle.


Lapsuus uudessa omakotitalossa, jonka Isä Arvo ja äiti Sammalpolulle 60-luvulla alussa olivat, rakentaneet, oli meille lapsille hienoa aikaa. Äidille tuli uusi huollettava. Markku-veli syntyi tähän taloon. Äiti ja isä huolehtivat meidän lasten hyvinvoinnista.

Äiti ja Isä, kun kaikki oli vielä hyvin 60–70 luvulla.













SUKULAISVIERAILU


Sammalpolulla äitini ja isän vieraana kävivät vuonna 1971 isän siskopuoli Liisa Suomilammi ja hänen kaverinsa Jarmo Särkinen. Tulivat moottoripyörällä, jota me kakarat pihalla ihailimme. Kahvipöydässä tuli puheeksi, mikä on minun ikäni. Isä siihen vastasi, että täytti tuo poika viime viikolla 16 vuotta. Jarmo kauhistuneena kertoi, että myi tällä viikolla tuolle alaikäiselle pojalle kossupullon, Jarmo oli Alkon myyjä. Olin täysi ikäisen näköinen ja mulla oli jo tuuheat viikset, eikä papereita kysytty.

Minä, Eevamummu, Jaana, Pauli ja Isä jossain päin Suomea.

Jaana, Markku ja minä 60-luvulla.

40 vuotta myöhemmin.

Isän duunikuva paperitehtaan värimiehenä.





Isä arvo oli Nokian paperitehtaalla töissä massa ja värimiehenä. Muistan erään tapahtuman, kun vein isälle eväitä tehtaalle. Isälle tuli aivan mahtava aivastuskohtaus, tekohampaat siinä lensi kaaressa juoksevaan vesikouruun. Vesikouru oli aika pitkä ja johti alakertaan ja sieltä viemäriin. Tekohampaita lähdettiin metsästämään, ja saimme ne kiinni alakerrasta, ennen kuin ne menivät jätevesiviemäriin.

